钦定古今图书集成/明伦汇编/氏族典/第077卷 > 《滕县志》 > 吴少诚
## 钦定古今图书集成/明伦汇编/氏族典/第077卷 > 《滕县志》 > 吴少诚

按《唐书吴少诚传》：“少诚，幽州潞人。以世荫为诸王府
户曹参军事，客荆南，节度使庚准器之，留为牙门将，
从入朝。道襄阳，度梁崇义必叛，密画计将献天子，而
李希烈以其事闻，擢封通义郡王。崇义反，希烈以少
诚为前锋，事平，赐实封户五十。希烈叛，少诚为尽力。
及死，推陈仙奇主后务，既又杀之，众乃共推少诚，德”
宗因授申蔡、光等州节度观察留后。贞元五年，进拜
节度使。久之，曲环卒，少诚闲陈、许无帅，以兵攻临颍，
戍将韦清与贼通，留后上官涗遣兵救之，悉为贼俘遂围许州。德宗怒，削少诚官爵。帝诏韩全义为淮蔡
招讨处置使，上官涗副之，与贼吴少阳等战，大溃，全
义及监军贾英秀等夜遁，少诚引兵还弱王师，移书
于英秀求昭雪，帝遂赦少诚，尽还其官爵。顺宗即位，
进同中书门下平章事，检校司空，徙封濮阳郡王。元
和四年死，赠司徒。